*****

ΚΑΝΟΝΙΣΜΟΣ (ΕΟΚ) αριθ. 586/81 ΤΗΣ ΕΠΙΤΡΟΠΗΣ

της 4ης Μαρτίου 1981

περί του καθεστώτος εισαγωγών στη Γαλλία, Δανία και στις χώρες του Benelux ορισμένων υφαντουργικών προϊόντων καταγωγής Ταϋλάνδης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3059/78 του Συμβουλίου της 21ης Δεκεμβρίου 1978 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3553/80 (2), και ιδίως τα άρθρα 11 και 15,

Εκτιμώντας:

ότι το άρθρο 11 του κανονισμού (ΕΟΚ) αριθ. 3059/78 καθορίζει τις προϋποθέσεις που επιτρέπουν την επιβολή ποσοτικών περιορισμών· ότι οι εισαγωγές στη Γαλλία parkas και anoraks, κατηγορία 21, εισαγωγών στις χώρες του Benelux πυζαμών και νυκτικών, (κατηγορίας 25), δια γυναίκας, κορασίδας και παιδία και εισαγωγών στην Δανία και στις χώρες του Benelux φορμών αθλητικών, πλεκτών, μη ελαστικών ουδέ συνδεδυασμένων μετά καουτσούκ (κατηγορίας 73), καταγωγής Ταϋλάνδης, έχουν υπερβεί τα όρια που καθορίζονται στην παράγραφο 3 του εν λόγω άρθρου·

ότι σύμφωνα με τις διατάξεις της παραγράφου 5 του εν λόγω άρθρου, αίτηση για διαβουλεύσεις κοινοποιήθηκε στην Ταϋλάνδη και ότι, κατόπιν των διαβουλεύσεων που διεξήχθησαν, τα εν λόγω προϊόντα πρέπει να υπαχθούν σε ποσοτικά όρια για τα έτη 1981 έως 1982·

ότι σύμφωνα με τους όρους της παραγράφου 13 του εν λόγω άρθρου, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα V του εν λόγω κανονισμού·

ότι τα εν λόγω προϊόντα, που εξήχθησαν από την Ταϋλάνδη μεταξύ της 1ης Ιανουαρίου 1981 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από το ποσοτικό όριο του έτους 1981·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στη Γαλλία, Δανία και στις χώρες του Benelux των προϊόντων της κατηγορίας που περιλαμβάνεται στο παράρτημα, καταγωγής Ταϋλάνδης, υπόκειται στους ποσοτικούς περιορισμούς που περιλαμβάνονται στο ίδιο παράρτημα, με την επιφύλαξη των διατάξεων του άρθρου 2 παράραφος 1.

Άρθρο 2

1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Ταϋλάνδη προς τη Γαλλία, Δανία και τις χώρες του Benelux μεταξύ της 1ης Ιανουαρίου 1981 και της ημερομηνίας ενάρξεως ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς, που αποδεικνύει ότι η αποστολή έλαβε πράγματι χώρα κατά την εν λόγω περίοδο.

2. Οι εισαγωγές των προϊόντων που αποστέλλονται από την Ταϋλάνδη στη Γαλλία, Δανία και τις χώρες του Benelux μετά την έναρξη ισχύος του παρόντος κανονισμού υπόκεινται στο σύστημα του διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 3059/78.

3. Για την εφαρμογή των διατάξεων της παραγράφου 2, όλες οι ποσότητες των προϊόντων που αποστέλλονται από την Ταϋλάνδη από την 1η Ιανουαρίου 1981 και τίθενται σε ελεύθερη κυκλοφορία αφαιρούνται από το ποσοτικό όριο που θεσπίσθηκε για το έτος 1981.

Άρθρο 3

Ο παρών κανονισμός αρχίζει να ισχύει τη δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται έως την 31η Δεκεμβρίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 4 Μαρτίου 1981.

Για την Επιτροπή

Wilhelm HAFERKAMP

Αντιπρόεδρος

(1) ΕΕ αριθ. L 365 της 27. 12. 1978, σ. 1.

(2) ΕΕ αριθ. L 381 της 31. 12. 1980, σ. 1.

ΠΑΡΑΡΤΗΜΑ

1.2.3.4.5.6.7,8 // // // // // // // // Κατη-

γορία

// Κλάση

του Κοινού

Δασμολογίου

// Κωδικός αριθ.

ΝΙΜΕΧΕ

(1981)

// Περιγραφή εμπορευμάτων

// Κράτη

μέλη // Μονάδες // Ποσοτικά όρια από

1ης Ιανουαρίου

έως 31ης Δεκεμβρίου

1.2.3.4.5.6.7.8 // // // // // // // 1981 // 1982 // // // // // // // // // 21

// 61.01

Β ΙV // // Εξωτερικά ενδύματα ανδρών και παίδων: // F // 1 000 τεμάχια // 680 // 721 // // 61.02

Β ΙΙ δ) // // Εξωτερικά ενδύματα γυναικών, κορασίδων και μικρών παιδίων: // // // // // // // // Β. Έτερα: // // // // // // // 61.01-29, 31, 32

61.02-25, 26, 28 // Parkas, anoraks, μπλουζόν και παρόμοια, υφασμένα, εξ ερίου, εκ βάμβακος ή εκ συνθετικών ή τεχνητών υφαντικών ινών // // // // // // // // // // // // // 25

// 60.04

Β ΙV β) 2 αα)

ββ)

δ) 2 αα)

ββ)

//

60.04-51, 53, 81, 83 // Έτοιμα ενδύματα (εσώρουχα) πλεκτά, μη ελαστικά ουδέ συνδεδυασμένα μετά καουτσούκ:

Πυζάμαι και νυχτικά, πλεκτά, βαμβακερά ή εκ συνθετικών ινών, δια γυναίκας, κορασίδας και μικρά παιδία (έτερα των βρεφών) // BNL // 1 000 τεμάχια // 180 // 191 // // // // // // // // // 73

// 60.05

Α ΙΙ β) 3 // // Έτοιμα ενδύματα εξωτερικά πλεκτά, συμπληρώματα πλεκτά της ενδύσεως και έτερα πλεκτά είδη, άπαντα μη ελαστικά ουδέ συνδεδυασμένα μετά καουτσούκ // BNL DK // 1 000 τεμάχια // 265

150 // 281

159 // // // // Α. Ενδύματα εξωτερικά και συμπληρώματα του ενδύματος: // // // // // // // // ΙΙ. Έτερα: // // // // // // // 60.05-16, 17, 19 // Φόρμαι αθλητικαί (trainings) πλεκταί, μη ελαστικαί ουδέ συνδεδυασμέναι μετά καουτσούκ, εξ ερίου, βάμβακος ή συνθετικών ή τεχνητών υφαντικών ινών // // // // // // // // // // // //